CELEX: 31991R2045
Language: el
Date: 1991-06-26 00:00:00
Title: Κανονισμός (ΕΟΚ) αριθ. 2045/91 του Συμβουλίου της 26ης Ιουνίου 1991 για την τροποποίηση του κανονισμού (ΕΟΚ) αριθ. 985/68 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος

Avis juridique important

|

31991R2045

Κανονισμός (ΕΟΚ) αριθ. 2045/91 του Συμβουλίου της 26ης Ιουνίου 1991 για την τροποποίηση του κανονισμού (ΕΟΚ) αριθ. 985/68 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος  

Επίσημη Εφημερίδα αριθ. L 187 της 13/07/1991 σ. 0001 - 0001 Φινλανδική ειδική έκδοση: Κεφάλαιο 3 τόμος 38 σ. 0054  Σουηδική ειδική έκδοση: Κεφάλαιο 3 τόμος 38 σ. 0054 

ΚΑΝΟΝΙΣΜΟΣ ( ΕΟΚ ) αριθ . 2045/91 ΤΟΥ ΣΥΜΒΟΥΛΙΟΥ  της 26ης Ιουνίου 1991  για την τροποποίηση του κανονισμού ( ΕΟΚ ) αριθ . 985/68 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το  άρθρο 6 παράγραφος 6,  την πρόταση της Επιτροπής,  Εκτιμώντας ότι ο κανονισμός ( ΕΟΚ ) αριθ . 985/68 ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3644/90 ( 4 ), προβλέπει ότι το βούτυρο που αγοράζουν οι οργανισμοί παρέμβασης πρέπει να ανταποκρίνεται σε ορισμένες απαιτήσεις - ότι μία από τις  απαιτήσεις αυτές είναι να ελέγχεται το βούτυρο από τις δημόσιες αρχές και να κατατάσσεται ως πρώτης ποιότητας στο κράτος μέλος στο οποίο παράγεται - ότι η ποιότητα του βουτύρου της κατηγορίας "lurmaerket" στη Δανία, σε αντίθεση με το βούτυρο της  κατηγορίας "smor af forste kvalitet", δεν ελέγχεται πλέον από τις δανικές δημόσιες αρχές - ότι πρέπει, κατά συνέπεια, να τροποποιηθεί η ονομασία που περιλαμβάνεται στο άρθρο 1 του εν λόγω κανονισμού για τη Δανία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στο 1 παράγραφος 3 στοιχείο β ) του κανονισμού ( ΕΟΚ ) αριθ . 985/68, η δεύτερη περίπτωση αντικαθίσταται από το ακόλουθο κείμενο :  "- κατατάσσεται ως "smor af forste kvalitet", όσον αφορά το δανικό βούτυρο ."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Λουξεμβούργο, 26 Ιουνίου 1991 . Για το Συμβούλιο  Ο Πρόεδρος  R . STEICHEN  ( 1 ) ΕΕ αριθ . L 148 της 28 . 6 . 1968, σ . 13 . ( 2 ) ΕΕ αριθ . L 362 της 27 . 12 . 1990, σ . 5 . ( 3 ) ΕΕ αριθ . L 169 της 18 . 7 . 1968, σ . 1. ( 4 ) ΕΕ αριθ . L 362 της 27 . 12 . 1990, σ . 10 .